CELEX: 32015R1102
Language: sk
Date: 2015-07-08
Title: Nariadenie Komisie (EÚ) 2015/1102 z 8. júla 2015, ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o vyňatie určitých aromatických látok zo zoznamu Únie (Text s významom pre EHP)

9.7.2015   
            
            
               SK
            
            
               Úradný vestník Európskej únie
            
            
               L 181/54
            
         NARIADENIE KOMISIE (EÚ) 2015/1102
   z 8. júla 2015,
   ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o vyňatie určitých aromatických látok zo zoznamu Únie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (1), a najmä na jeho článok 11 ods. 3 a článok 25 ods. 3,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 4,
   keďže:
   
               (1)
            
            
               V prílohe I k nariadeniu (ES) č. 1334/2008 je stanovený zoznam Únie obsahujúci arómy a východiskové materiály schválené na použitie v potravinách, ako aj podmienky ich používania.
            
         
               (2)
            
            
               Vykonávacím nariadením Komisie (EÚ) č. 872/2012 (3) bol prijatý zoznam aromatických látok, ktorý sa zapracoval do časti A prílohy I k nariadeniu (ES) č. 1334/2008.
            
         
               (3)
            
            
               Tento zoznam možno aktualizovať v súlade so spoločným postupom, ktorý sa uvádza v článku 3 ods. 1 nariadenia (ES) č. 1331/2008, a to buď na podnet Komisie, alebo po podaní žiadosti zo strany členského štátu alebo zainteresovanej strany.
            
         
               (4)
            
            
               V zozname Únie obsahujúcom arómy a východiskové materiály sa uvádza niekoľko látok, v prípade ktorých Európsky úrad pre bezpečnosť potravín (ďalej len „EFSA“) požiadal o doplňujúce vedecké údaje potrebné na dokončenie hodnotenia v osobitných lehotách stanovených v časti A prílohy I k nariadeniu (ES) č. 1334/2008.
            
         
               (5)
            
            
               V prípade týchto piatich látok: 1-metylnaftalén [FL č. 01.014], furfuryl metyléter [FL č. 13.052], difurfuryl sulfid [FL č. 13.056], difurfuryléter [FL č. 13.061] a etyl furfuryl éter [FL č. 13.123] sa v zozname Únie stanovila lehota na predloženie požadovaných dodatočných vedeckých údajov – do 31. decembra 2013.
            
         
               (6)
            
            
               V prípade, že sa neposkytnú potrebné informácie v stanovenej lehote, predmetná aromatická látka bude zo zoznamu Únie vyňatá.
            
         
               (7)
            
            
               Dodatočné vedecké údaje o týchto látkach požadované v osobitných stanoviskách EFSA (4) neboli do 30. júna 2014 predložené. Tieto aromatické látky by sa preto mali vyňať zo zoznamu Únie.
            
         
               (8)
            
            
               Nariadenie (ES) č. 1334/2008 by sa preto malo zodpovedajúcim spôsobom zmeniť.
            
         
               (9)
            
            
               V článku 1 nariadenia Komisie (EÚ) č. 873/2012 (5) sa stanovujú prechodné opatrenia týkajúce sa potravín s obsahom aromatických látok, ktoré sú zákonným spôsobom umiestnené na trh alebo označené pred 22. októbrom 2014. Tieto prechodné opatrenia nemusia postačovať v prípade potravín obsahujúcich aromatické látky, ktoré majú byť vyňaté zo zoznamu Únie po 22. októbri 2014. Preto by sa v prípade potravín s obsahom uvedených piatich aromatických látok malo poskytnúť dodatočné prechodné obdobie, ktoré by umožnilo prevádzkovateľom potravinárskych podnikov prispôsobiť sa požiadavkám stanoveným v tomto nariadení.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Časť A prílohy I k nariadeniu (ES) č. 1334/2008 sa mení v súlade s prílohou k tomuto nariadeniu.
   Článok 2
   Potraviny s obsahom piatich aromatických látok uvedených v prílohe k tomuto nariadeniu, ktoré sú zákonne umiestnené na trh alebo označené pred uplynutím 9 mesiacov od dátumu nadobudnutia účinnosti tohto nariadenia, ale nespĺňajú podmienky časti A prílohy I k nariadeniu č. 1334/2008, sa môžu predávať do dátumu ich minimálnej trvanlivosti alebo dátumu spotreby.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 34.
   
      (2)  Ú. v. EÚ L 354, 31.12.2008, s. 1.
   
      (3)  Vykonávacie nariadenie Komisie (EÚ) č. 872/2012 z 1. októbra 2012, ktorým sa prijíma zoznam aromatických látok stanovený nariadením Európskeho parlamentu a Rady (ES) č. 2232/96 a zapracúva sa do prílohy I k nariadeniu Európskeho parlamentu a Rady (ES) č. 1334/2008 a ktorým sa zrušuje nariadenie Komisie (ES) č. 1565/2000 a rozhodnutie Komisie 1999/217/ES Text s významom pre EHP (Ú. v. EÚ L 267, 2.10.2012, s. 1.)
   
      (4)  Vedecké stanovisko k hodnoteniu skupiny aromatických látok 78 (FGE. 78), Vestník EFSA (EFSA Journal) (2009) 931, s. 1-59; Vedecké stanovisko k hodnoteniu skupiny aromatických látok 67, revízia 1 (FGE. 67rev. 1), Vestník EFSA (EFSA Journal) (2011) 9(10): 2315; Vedecké stanovisko k hodnoteniu skupiny aromatických látok 65 (FGE. 67), Vestník EFSA (EFSA Journal) (2010) 8(7): 1406.
   
      (5)  Nariadenie Komisie (EÚ) č. 873/2012 z 1. októbra 2012 o prechodných opatreniach týkajúcich sa zoznamu Únie obsahujúceho arómy a východiskové materiály stanoveného v prílohe I k nariadeniu Európskeho parlamentu a Rady (ES) č. 1334/2008 (Ú. v. EÚ L 267, 2.10.2012, s. 162).
   
      PRÍLOHA
      Z časti A prílohy I k nariadeniu (ES) č. 1334/2008 sa vypúšťajú tieto položky:
      
         
                     „01.014
                  
                  
                     1-metylnaftalén
                  
                  
                     90-12-0
                  
                  
                     1335
                  
                  
                     11009
                  
                  
                      
                  
                  
                      
                  
                  
                     4
                  
                  
                     JECFA/EFSA
                  
               
                     13.052
                  
                  
                     furfuryl metyléter
                  
                  
                     13679-46-4
                  
                  
                     1520
                  
                  
                     10944
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.056
                  
                  
                     difurfuryl sulfid
                  
                  
                     13678-67-6
                  
                  
                     1080
                  
                  
                     11438
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.061
                  
                  
                     difurfuryléter
                  
                  
                     4437-22-3
                  
                  
                     1522
                  
                  
                     10930
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.123
                  
                  
                     etyl furfuryl éter
                  
                  
                     6270-56-0
                  
                  
                     1521
                  
                  
                     10940
                  
                  
                      
                  
                  
                      
                  
                  
                     4
                  
                  
                     EFSA“